Φραγκίσκος Χάουαρντ, 5ος βαρόνος Χάουαρντ του Έφινγκαμ

Ο Φραγκίσκος Χάουαρντ, 5ος βαρόνος Χάουαρντ του Έφινγκαμ (  – 30 Μαρτίου 1695) ήταν Άγγλος αποικιακός διοικητής, που υπηρέτησε ως κυβερνήτης της Βιρτζίνια από το 1683 έως το 1692. Μέλος της Οικογένειας Χάουαρντ, ήταν απόγονος του Γουλιέλμου Χάουαρντ 1ου βαρόνου Χάουαρντ του Έφινγκαμ. 

 Οικογένεια 
Ήταν γιος του σερ Καρόλου Χάουαρντ και της Φραγκίσκης Κόρθοπ. Ο εκ πατρός παππούς του Φραγκίσκος Χάουαρντ ήταν εξάδελφος των αδελφών Καρόλου Χάουαρντ 2ου κόμη του Νότιγχαμ και Καρόλου Χάουαρντ 3ου κόμη του Νότιγχαμ.  Ο εκ μητρός παππούς του ήταν ο σερ Γεώργιος Κόρθοπ του Γουίλιγκ του Σάσεξ.  Ο Φραγκίσκος βαπτίστηκε στις 17 Σεπτεμβρίου 1643 στο Γκρέιτ Μπούκαμ, κοντά στο Έφινγχαμ στο Σάρεϋ.  Στις 8 Ιουλίου 1673 νυμφεύτηκε τη Φιλαδέλφεια Πέλχαμ, κόρη του Θωμά Πέλχαμ 2ου βαρονέτου Πέλχαμ του Λότον και ετεροθαλή θεία του Θωμά Πέλχαμ τελικά 1ου βαρόνου Πέλχαμ του Λότον. Bolton, p. 151. Ο Φραγκίσκος και η Φιλαδέλφεια ήταν οι γονείς του Θωμά Χάουαρντ 6ου βαρόνου Χάουαρντ του Έφινγκαμ και του Φραγκίσκου Χάουαρντ 1ου κόμη του Έφινγκαμ, καθώς και ενός ακόμη γιου και τριών κορών.

Το 1681 ο εξάδελφος του Χάουαρντ, ο 3ος κόμης του Νότιγχαμ, απεβίωσε και δεν άφησε άρρενα κληρονόμο, ούτε οι δύο ετεροθαλείς αδελφοί του. Η κομητεία κηρύχθηκε ανενεργή, αλλά ο τίτλος του βαρόνου Χάουαρντ του Έφινγκαμ πέρασε στον Φραγκίσκο Χάουαρντ.

 Βιρτζίνια 
Ο λόρδος Χάουαρντ διορίστηκε κυβερνήτης της Βιρτζίνια το 1683.  Η οικογένειά του μετακόμισε εκεί τον Φεβρουάριο του 1684, και ο Χάουαρντ έζησε κυρίως στην φυτεία Ρόουζγκιλ στην κομητεία Μίντλσεξ.  Ο Χάουαρντ ξεκίνησε τα καθήκοντά του ως κυβερνήτη στις 16 Απριλίου 1684.  (Ο προηγούμενος κυβερνήτης Θωμάς Κόουλπεπερ 2ος βαρόνος Κόουλπεπερ, είχε αποχωρήσει ξαφνικά το 1683. Αντικαταστάθηκε από τον υπηρεσιακό κυβερνήτη Νικόλαο Σπένσερ, εξάδελφο του Κάλπεπερ, αντιπρόσωπο και πρόεδρο του συμβουλίου, μέχρι την άφιξη του λόρδου Χάουαρντ εννέα μήνες αργότερα.)  

Στις 23 Ιουνίου 1684 ο Λόρδος Χάουαρντ απέπλευσε από τη Βιρτζίνια για το Όλμπανυ της Νέας Υόρκης με την κόρη του, Φιλαδέλφεια, όπου αυτός και ο κυβερνήτης της Νέας Υόρκης Θωμάς Ντόνγκαν μεσολάβησαν για μία συνθήκη ειρήνης τον Ιούλιο με μέλη της Συνομοσπονδίας των Ιροκουά.   Η συνθήκη επέτυχε να τερματίσει μία σειρά από επιδρομές από το δυτικότερο έθνος των Σένεκα, του οποίου οι πολεμιστές είχαν ταξιδεύσει νότια προς τα σύνορα της Βιρτζίνια.  Αν και οι Ιροκουά παραδέχτηκαν ότι έσπασαν την Αλυσίδα της Διαθήκης, ο Χάουαρντ και ο Ντόνγκαν απέφυγαν να απαιτήσουν αποζημιώσεις με την ελπίδα ότι θα συνέχιζαν τις επιθέσεις εναντίον των Βρετανών αντιπάλων στη Νέα Γαλλία.  Ενώ βρίσκονταν στη Νέα Υόρκη, ο Χάουαρντ και η κόρη του έμειναν στο σπίτι του Ντόνγκαν, και περνούσαν μεγάλο μέρος του χρόνου τους κοινωνικοποιούμενοι. Hatfield, p. 205. Ο Χάουαρντ εντυπωσιάστηκε από τον τρόπο ζωής της Νέας Υόρκης, σε σύγκριση με τη Βιρτζίνια, και παρότρυνε τη σύζυγό του να φέρει καλό ασήμι από την Αγγλία.  Η λαίδη Χάουαρντ έφθασε στη Βιρτζίνια, αλλά απεβίωσε τον επόμενο χρόνο, στις 13 Αυγούστου 1685, σε ηλικία 31 ετών. Η κόρη τους, Μαργαρίτα Φραγκίσκη, απεβίωσε ενώ συνόδευε τη σορό της λαίδης Χάουαρντ, καθώς αυτή μεταφερόταν στην Αγγλία. 

Το 1687 ο Χάουαρντ ταξίδευσε ξανά στη Νέα Υόρκη, για να διαπραγματευτεί με τους Ιροκουά, με μία στάση στη Φιλαδέλφεια καθ' οδόν.  Παρά τις διαπραγματευτικές του προσπάθειες, ο Χάουαρντ δεν ήταν δημοφιλής μεταξύ των κατοίκων της Βιρτζίνια. Διέταξε ότι κανείς στην αποικία δεν μπορούσε να χρησιμοποιήσει τυπογραφείο για κανένα λόγο, και προσπάθησε να αποκτήσει την εξουσία να ανατρέπει νόμους και να επιβάλλει φόρους.   Οι επιχορηγήσεις γης μπορούσαν να ψηφιστούν, μόνο εάν ο λόρδος Χάουαρντ λάμβανε αμοιβή. Tyler, p. 53. Δημιούργησε ένα δικαστήριο ισότητας, και αυτοαποκαλέστηκε λόρδος Καγκελάριος.  Το 1687 απέβαλε τον συνταγματάρχη Φίλιππο Λάντγουελ από το Συμβούλιο της Βιρτζίνια, αποκαλώντας τον «συνεργό στην υποκίνηση διαφορών, για τις οποίες η Συνέλευση ήταν τόσο πεισματάρα».  Η αποβολή, ωστόσο, γύρισε μπούμερανγκ, όταν η επακόλουθη δημοτικότητα τού Λάντγουελ οδήγησε σε μία συνάντηση με τον βασιλιά Γουλιέλμο Γ΄ της Αγγλίας. Μία επιτυχημένη συνάντηση με τον βασιλιά οδήγησε στην αποκατάσταση της έδρας του Λάντγουελ στο συμβούλιο στις 7 Μαΐου 1691. 

 Μετέπειτα ζωή 
Ο Χάουαρντ έφυγε από τη Βιρτζίνια για την Αγγλία στις 20 Οκτωβρίου 1688. Έζησε κυρίως στο Λιτλ Τσέλση στο Κένσινγκτον, και στη συνέχεια στο Μίντλσεξ.   Του επετράπη να παραμείνει κυβερνήτης της Βιρτζίνια από μακριά με τον μισό μισθό. Tyler, p. 54. Ο Ναθάνιελ Μπέικον ο πρεσβύτερος, ο οποίος είχε διοικήσει την αποικία κατά τη διάρκεια της παραμονής του Χάουαρντ στη Νέα Υόρκη το 1684, το έκανε ξανά όσο ο Χάουαρντ ήταν στην Αγγλία, μέχρι που έφθασε ο αναπληρωτής του Χάουαρντ, Φραγκίσκος Νίκολσον, στις 16 Μαΐου 1690.   Ο Χάουαρντ νυμφεύτηκε για 2η φορά στις 20 Ιανουαρίου 1690 τη Σούζαν Φέλτον, κόρη του σερ Ερρίκου Φέλτον βαρονέτου, και χήρα του Φίλιππου Χάρμπορντ. Η κηδεία του πραγματοποιήθηκε στο Σαιντ Τζάιλς ιν δη Φιλντς.

Οικογένεια
Γιος του ήταν ο:
 Φραγκίσκος, 6ος βαρόνος Χάουαρντ του Έφινγκαμ, 1ος κόμης του Έφινγκαμ.
 Θωμάς, 7ος βαρόνος Χάουαρντ του Έφινγκαμ.

 Περαιτέρω ανάγνωση 





 Αναφορές 

 Εξωτερικοί σύνδεσμοι 
 Επιλεγμένο κείμενο που αφορά ινδιάνικες φυλές. Archived   από τα Εκτελεστικά Περιοδικά του Συμβουλίου της Αποικιακής Βιρτζίνια, Τόμος Ι, 11 Ιουνίου 1680 - 22 Ιουνίου 1699.
 Βιογραφία στην Εγκυκλοπαίδεια της Βιρτζίνια

Κατηγορία:Οικογένεια Χάουαρντ (αγγλική αριστοκρατία)